Працоўны стол старшыні Аб’яднанай грамадзянскай партыі (АГП) Анатоля Лябедзькі знаходзіцца ў офісе, што месціцца на сямнаццатым паверсе адной з “кукурузін” па вуліцы Веры Харужай. Я завітала ў гасцінны офіс, і мы з Анатолем Лябедзькам пагаварылі пра міліцыянта, які заўжды пагаджаецца з апазіцыйным палітыкам, пра пісьмо ад Джорджа Буша, папяровыя і онлайнавыя выданні, якія чытае старшыня АГП, а таксама пра тое, дзе яго можна сустрэць а сёмай раніцы.